20.2.2023
ET
Euroopa Liidu Teataja
L 51/81
(15)
Veel 2022. aasta oktoobris teatas ettevõtja komisjonile, et tavajalgrataste kokkupanek ei ole veel alanud, väidetavalt jalgrattaosade nappuse tõttu.
Sangal pani selle asemel kokku elektrijalgrattaid.
Sangal väitis ka, et alustab tavajalgrataste kokkupanekut käesoleval 2022. aastal.
(16)
Komisjon märgib, et vastavalt tollimaksust vabastamise määrusele on üks tollimaksuvabastuse saamise tingimus see, et koostajad peavad kasutama vabastuse alusel ostetud jalgrattaosi tavajalgrataste kokkupanemiseks.
Lisaks võivad tollimaksuvabastuse saada ka hübriidmonteerijad (st nii tava- kui ka elektrijalgrataste kokkupanijad).
Siiski ei saa tollimaksust vabastamise määruse alusel antud tollimaksuvabastust saada üksnes elektrijalgrattaid monteerivad ettevõtjad.
Need ettevõtjad peaksid tegutsema sihtotstarbelise lõppkasutuse loa alusel, mis on antud vastavalt liidu tollialastele õigusaktidele, tingimusel et nad vastavad loa saamise tingimustele.
(17)
Eespool esitatut silmas pidades ei saa Sangalit pidada hübriidmonteerijaks.
Komisjon andis ettevõtjale mõistliku tähtaja tavajalgrataste kokkupaneku taasalustamiseks, kuid too ei teinud seda.
Seepärast tuleks põhjendustes 8 ja 9 osutatud viidete muutmise taotlus tagasi lükata.
(18)
Lisaks ei vasta Sangal enam tollimaksust vabastamise määruse alusel antud tollimaksuvabastuse nõuetele.
Seepärast tuleks tühistada tollimaksuvabastus Sangalile, millele on osutatud põhjenduses 8.
Seetõttu langeb põhjenduses 9 osutatud nime muutmise taotlus ära.
(19)
Sangalile edastati 9. detsembril 2022 eespool nimetatud järeldused, mille alusel kavatseti teha ettepanek võtta vastu komisjoni rakendusotsus, millega lükatakse viidete muutmise taotlus tagasi ja tühistatakse tollimaksuvabastus.
(20)
Pärast avalikustamist 19. detsembril 2022 kinnitas Sangal, et viimase nelja aasta jooksul ei ole tavajalgrataste kokkupanekut alustatud.
Äriühing tugines erandlikele asjaoludele turul, nagu nõudluse oluline suurenemine elektrijalgrataste järele, samal ajal kui veokulud olid märkimisväärselt tõusnud koos osade väga pika tarnimisajaga, kui äriühing oli alles käivitusetapis ja kahjumis.
(21)
Komisjon märkis siiski, et suurenenud nõudlus elektrijalgrataste järele ei ole käesoleva hinnangu seisukohast oluline.
Peale selle ei esitanud Sangal tõendeid viidatud erandlike asjaolude kohta, nagu osade pikk tarnimisaeg.
Vastupidi, komisjon märkis, et Euroopa andmebaasi 14(6) aruande kohaselt suurenes Sangali ostetud jalgrattaosade maht viimase nelja aasta jooksul märkimisväärselt ja 2022. aastal isegi kahekordistus.
(22)
Lisaks väitis Sangal, et ta hakkab lõpetama läbirääkimisi seotud äriühinguga ostutellimuse üle, mille realiseerumine tooks 2023. aasta jooksul kaasa umbes 4 000 tavajalgratta kokkupaneku.
Seetõttu palus Sangal komisjonil anda lisaaega tõestamaks, et äriühingut võib lugeda hübriidmonteerijaks.
(23)
Komisjon märkis, et Sangali tegeliku monteerimistegevuse alusel ei saa äriühingut pidada hübriidmonteerijaks.
Pealegi ei mõjuta asjaolu, et Sangal peab tulevikus läbirääkimisi tavajalgrataste tootmise tellimuse üle, tema praegust tegevust, mis on käesoleva uurimise ese.
Kui tavajalgrataste kokkupanemine leiab tulevikus kinnitust, oleks sellel mõju üksnes äriühingu tulevikutegevusele.
(24)
Lisaks märkis komisjon, et käesolev rakendusotsus ei ole takista Sangalil esitada tulevikus uut vabastamistaotlust vastavalt tollimaksust vabastamise määruse artiklites 4 ja 5 sätestatud tingimustele.
(25)
Eespool toodut silmas pidades kinnitatakse taotluse läbivaatamise tulemused, nagu on osutatud põhjenduses 18, ja Sangali taotlus lükati tagasi,